# Winter's Bone

Winter's Bone és una pel·lícula estatunidenca de 2010 dirigida per Debra Granik i protagonitzada per Jennifer Lawrence. El guió, de Debra Granik i Anne Rosellini, està basat en la novel·la homònima de Daniel Woodrell.
La pel·lícula, que va ser rodada a Branson i a Forsyth, al sud de Missouri, va rebre diversos premis i va estar nominada als Oscars en quatre categories. D'acord amb les respostes de l'autor de la novel·la, la paraula bone (os) del títol significa un petit regal o "benedicció", com a la frase to «throw someone a bone» (llençar-li un os a algú). El títol també pot tenir a veure amb una expressió dels Apalatxes, «like a dog digging after a winter's bone» (com un gos que cava en cerca d'un os a l'hivern), referint-se a algú que cerca quelcom i no es rendeix.

## Argument

Ree Dolly (Jennifer Lawrence) és una adolescent que, amb només 17 anys, es fa càrrec de la seva mare discapacitada i els seus dos germans petits, Sonny i Ashlee. La família és pobra i reben l'ajuda dels veïns, fins que un dia el xèrif els anuncia que el pare ha de presentar-se al judici properament si no volen perdre la casa i el terreny que l'envolta, als boscos d'Ozark, ja que el pare l'havia presentada per a poder obtenir la llibertat condicional. Ree comença una angoixant recerca per tal de trobar el seu pare, un conegut fabricant de metamfetamines, i anirà descobrint coses sobre aquest i endinsant-se en el món sòrdid i perillós que envolta la xarxa de crim local per tal d'aconseguir salvar la casa, l'única cosa que té la família per a sobreviure. Gràcies a la seva perseverança, l'ajuda del seu oncle Teardrop (John Hawkes) i un cop de mà inesperat la noia aconseguirà sortir-se'n de les situacions i assolir el seu objectiu.

## Repartiment

* Jennifer Lawrence: Ree
* John Hawkes: Teardrop, oncle de Ree
* Garret Dillahunt: xèrif Baskin
* William White: Blond Milton
* Sheryl Lee: April
* Kevin Breznahan: Little Arthur
* Isaiah Stone: Sonny Dolly, germà de Ree
* Ashlee Thompson: Ashlee, germana de Ree
* Valerie Richards: Connie
* Shelley Waggener: Sonya, veïna de Ree
* Lauren Sweetser: Gail
* Cody Shiloh Brown: Floyd
* Cinnamon Schultz: Victoria
* Casey MacLaren: Megan
* Dale Dickey: Merab
* Tate Taylor com a Mike Satterfield, el bondsman
* Sheryl Lee com a April

## Premis i nominacions
### Premis Oscar

| Any | Categoria | Receptor/s | Resultat |
| 2010 | Millor pel·lícula | | Candidata |
| 2010 | Millor actriu | Jennifer Lawrence | Candidata |
| 2010 | Millor actor secundari | John Hawkes | Candidat |
| 2010 | Millor guió adaptat | Debra Granik Anne Rosellini | Candidates |

### Premis Globus d'Or

| Any | Categoria | Receptor/s | Resultat |
| 2010 | Millor actriu dramàtica | Jennifer Lawrence | Candidata |

### Altres

* C.I.C.A.E. i "Tagesspiegel" per a Debra Granik, en el Festival Internacional de Cinema de Berlín
* Gran Premi del Jurat per a Debra Granik i Premi Waldo Salt de guió per a Debra Granik i Anne Rosellini, en el Festival de Cinema de Sundance

## Referències

* ↑ Títol català de Winter's Bone a l'esAdir. [Actualitzat el 16-01-2021].
* ↑ Localitzacions, a IMDb (anglès)
* ↑ Nominacions i premis, a IMDb (anglès)
* ↑ Sobre el títol a les PF de l'IMDb (anglès). [Consultat el 16-01-2021].
* ↑ «Winter's Bone». The New York Times.

## Enllaços externs

* Winter's Bone - Lloc web oficial
* Winter's Bone a DeCine21 (castellà)